Melissa Seidemann

Melissa Jon Seidemann (Hoffman Estates, Illinois, AEB, 1990eko ekainaren 26a), waterpolo jokalari estatubatuarra da. 2011n Stanford Unibertsitatearekin, Txapelketa Nazionala irabazi zuen. Estatu Batuetako selekzioarekin 2012ko Udako Olinpiar Jokoetan, 2016ko Udako Olinpiar Jokoetan eta 2020ko Udako Olinpiar Jokoetan, urrezko domina irabazi zuen"Melissa Seidemann" Stanford University athlete profile at GoStanford.com.

 Ibilbidea 

 Institutua 
2008an Pleasant Hill-eko (Kalifornia) College Park High Schoolen lizentziatua, Melissa haren waterpolo taldean lehiatu zen batxilergoko lau urteetan, eta, hiru urtez, igeri taldean lehiatu zen. Prestaketa gisa, futbolean ere aritu zen. Melissa waterpolo taldeko kapitain izan zen 2007an eta 2008an, eta, bere taldeari, DFAL titulura eramaten lagundu zion senior mailan; gero, NISCA All-American eta Team MVP (jokalaririk baliotsuena) izendatu zuten 2007an, eta AEBko Gazte Selekzioko kide izatera pasa zen; 2006an, urrezko domina irabazi zuen Junior Joko Panamerikarretan, txapelketako goleatzaile nagusia izanik, 20 golekin. Gazteen Selekzio Nazionaleko kide ere izan zen 2007ko udan, Sydneyn, (Australia), garaitua izan gabe. 2008ko Munduko Txapelketan parte hartu zuen taldean ere, bazegoen. All-American ohoreak lortu zituen AEBko waterpolo 20/U Nationals-en.

 Unibertsitatea 
Melissa, ondoren, Stanford Unibertsitateko emakumezkoen waterpolo taldean sartu zen 2009an. Hasiberri ikasle gisa, taldea zuzendu zuen, 59 golekin, eta, bost alditan, partida batean, gutxienez, lau gol sartu zituen. Hurrengo urtean, berriro, Stanforden buru izan zen puntuazioan, eta, 2010ean, ACWPC All-America First Teamerako izendatu zuten. 2011n, 50 goleko hirugarren denboraldia egin zuen, eta bigarren gelditu zen Stanforden, 51 golekin. Gol bat ere sartu zuen NCAA Txapelketako tituluaren jokoan, eta Stanfordek irabazi zuen.

Melissak, 2012an, Stanfordeko baja hartu zuen AEBko waterpolo selekzio nazionalarekin entrenatu ahal izateko.

 Nazioartea 
Melissa 2010ean hasi zen AEBko selekzioan jokatzen. Urte horretako FINA Munduko Ligako Super Finalean, hiru gol sartu zituen, eta bi gol, FINA Munduko Kopan,  bi ekitaldiak irabazten lagunduz AEBri"Melissa Seidemann" National Team water polo profile at USAwaterpolo.org.

Hurrengo urtean, AEBk FINA Munduko Ligako Super Finala irabazi zuen, berriro, Melissak bi gol sartu zituelarik. 11 gol sartu zituen Joko Panamerikarretan, eta hirugarren sailkatu zen taldean; AEBk urrezko domina irabazi zuen, eta 2012ko Udako Olinpiar Jokoetarako sailkatu zen. AEBk urrea irabaziko zuen Olinpiar Jokoetan ere"U.S. women win water polo gold". espn.go.com. August 9, 2012. Retrieved August 9, 2012.. 2016ko AEBko talde olinpikoko kide izan zen, eta, urte hartan, bere bigarren urrezko domina irabazi zuen. 2020ko Udako Olinpiar Jokoetan, berriro, AEB ordezkatzen zuen taldean egon zen, eta, hirugarrenez, urrezko domina eskuratu zuen.
Lorpenak
Olinpiar Jokoak 
2016ko Udako Olinpiar Jokoetan, urrezko domina irabaziko zuen talde amerikarraren parte izan zen Espainiaren (zilarrezkoa) eta Australiaren (brontzezkoa) aurretik sailkatuz.
2016ko Udako Olinpiar Jokoetan, urrezko domina irabaziko zuen talde amerikarraren parte izan zen Italiaren (zilarrezkoa) eta Errusiaren (brontzezkoa) aurretik sailkatuz.
2020ko Udako Olinpiar Jokoetan, Tokio 2020an (Tokio), berriro, urrezko domina irabaziko du AEBko taldearekin, Espainiako (zilarrezkoa) eta Hungariakoaren (brontzezkoa) aurretik sailkatuz. Hauek osatuko dute AEBko taldea: Rachel Fattal, Aria Fischer, Makenzie Fischer, Kaleigh Gilchrist, Stephania Haralabidis, Paige Hauschild, Ashleigh Johnson, Amanda Longan, Maddie Musselman, Jamie Neushul, Melissa Seidemann, Maggie Steffens eta Alys Williams-ek«Melissa Seidemann» olympedia.org 2022-01-19an begiratua«Melissa Seidemann» Olympics.com 2022-01-19an begiratua .
Udako Olinpiar Jokoetako emaitzak
  Udako Olinpiar Jokoak
   Urtea
  Lekua
  Domina
  Proba  2012
  Londres Erresuma Batua

  Waterpoloa emakumezkoa"Waterpoloa, emakumezkoa, emaitzak 2012" olympedia.org   2016
  Rio de Janeiro  Brasil

  Waterpoloa emakumezkoa"Waterpoloa, emakumezkoa, emaitzak 2016" olympedia.org   2020
  Tokio  Japonia

  Waterpoloa emakumezkoa"Waterpoloa, emakumezkoa, emaitzak 2020" olympedia.org .

Gainerako lorpenak
  Munduko Igeriketa Txapelketa
   Urtea
  Lekua
  Domina
  Proba  2019
  Gwangju Hego Korea
   Waterpoloa  2017
  Budapest Hungaria
   Waterpoloa  2015
  Kazan Errusia
   WaterpoloaJoko Panamerikarrak  2019
  Lima Peru
   Waterpoloa  2011
  Guadalajara Mexiko
   Waterpoloa

 Pertsonalak 
Melissa, 2013an, Stanford Unibertsitatean graduatu zen, eta psikologian lizentziatu zen. Ahizpa nagusiago bat, Lauren, eta gazteago bat ditu, Natalie. Lauren emakumezkoen waterpoloko entrenatzailea da Pleasant Hill-eko (Kalifornia) College Park High School-en, eta Natalie, berriz, UC Irvine emakumezkoen waterpolo taldeko erdilaria da, gaur egun.

 Erreferentziak 

 Ikus, gainera 
 Ameriketako Estatu Batuetako emakumezkoen waterpolo olinpiko taldeen errekor eta estatistikak (En)
 Emakumezkoen waterpoloko txapeldun olinpikoen zerrenda (En)
 Waterpoloko domina olinpikoen zerrenda (emakumeak) (En)
 Emakumezkoen waterpoloko munduko txapeldunen zerrenda (En)
 Waterpoloko Munduko Uretako Txapelketako dominadunen zerrenda(En)

 Kanpo estekak 
Melissa Seidemann FINAn
Melissa Seidemann U.S. Olympic & Paralympic Committee-n
Melissa Seidemann Instagramen

Kategoria:2020ko Udako Olinpiar Jokoetako dominadunak
Kategoria:2016ko Udako Olinpiar Jokoetako dominadunak
Kategoria:2012ko Udako Olinpiar Jokoetako dominadunak
Kategoria:Ameriketako Estatu Batuetako waterpolo jokalariak
Kategoria:Olinpiar Jokoetako dominadunak waterpoloan
Kategoria:2020ko Udako Olinpiar Jokoetako waterpolo jokalariak
Kategoria:Ameriketako Estatu Batuetako urrezko dominadun olinpikoak
Kategoria:2012ko Udako Olinpiar Jokoetako waterpolo jokalariak
Kategoria:2016ko Udako Olinpiar Jokoetako waterpolo jokalariak